เอาอีกแล้ว! เช้านี้แอร์พอร์ตลิงค์ขัดข้องคนตกค้างอื้อ
คนกรุงวุ่น! เช้านี้รถไฟแอร์พอร์ตลิงค์ ขัดข้อง ที่สถานีทับช้าง มุ่งหน้าไปสุวรรณภูมิ ส่งผลผู้โดยสารตกค้างอื้อ เร่งเสริมขบวน
17 มิ.ย. 2559

ผู้สื่อข่าวได้รับรายงานว่า ช่วงเช้าวันนี้(17 มิ.ย.) ขบวนรถไฟแอร์พอร์ตลิงค์ได้เกิดขัดข้อง ไม่สามารถวิ่งได้ ที่สถานีรถไฟแอร์พอร์ตลิงค์ ทับช้าง มุ่งหน้าไปสนามบินสุวรรณภูมิ ทำให้ขบวนรถอื่นไม่สามารถเดินรถได้ และส่งผลให้ผู้โดยสารจำนวนมากตกค้างและไม่สามารถเดินทางต่อได้ ล่าสุดทางแอร์พอร์ตลิงค์ ได้สั่งเสริมขบวนรถมารับผู้โดยสารที่ตกค้างอย่างเร่งด่วนแล้ว